cy ca cy cy ceb su cy cy cy fr es cy en cy cy de cy cy cy cy cy cy cy cy fr en cy cy cy cy ca en cy en
Drwy gynnal amryw o weithgareddau a digwyddiadau rydym yn annog mwy o deuluoedd i ddefnyddio’r Gymraeg. Rhestrir y math o weithgareddau rydym yn cynnal isod, ond cadwch lygaid ar yr adran wybodaeth ar dudalen flaen y wefan am fanylion ynglŷn â gweithgareddau unigol.
Grŵp Targed: Plant rhwng 2 a 4 oed a’u teuluoedd.
Nod: Trefnu gweithgareddau hwyliog ar gyfer plant a’u teuluoedd. Cyfleoedd i bawb gymdeithasu mewn awyrgylch hamddenol Gymraeg.
Grŵp Targed: Plant a Babanod (0 – 7) a’u teuluoedd
Nod: Trefnu sesiynau er mwyn cyflwyno’r Gymraeg i blant a’u teuluoedd mewn awyrgylch hamddenol trwy chwarae a siarad.
Diwrnodau Hwyl a Gwyliau amrywiol
Grŵp Targed: Plant a’u teuluoedd
Nod: Trefnu digwyddiadau amrywiol er mwyn diddanu’r teulu cyfan trwy’r Gymraeg. I rai, mae’r digwyddiadau yma’n cynnig blas cychwynnol i’r iaith a diwylliant Cymraeg. Yn ogystal, mae swyddogion y Fenter yn cael cyfle i sgwrsio gyda rhieni am y manteision o roi’r Gymraeg i’w plant.
Mae dy Gymraeg di’n Grêt
Nod: Annog pobl sy’n gallu siarad Cymraeg i ddefnyddio’r iaith yn gymdeithasol, gan newid arferion rhieni sy’n gallu siarad Cymraeg ond sydd wedi arfer siarad Saesneg gyda’i gilydd.
Grŵp Targed: Disgyblion blynyddoedd 4, 5 a 6 ysgolion cynradd yr ardal.
Nod: Cynnig cyfle i blant o bob gallu mwynhau profiad o weithio gyda bardd profiadol trwy ddarllen ac ysgrifennu darnau ar y cyd.